Solutia pe scurt: În baza art. 396 alin. 1, 2 şi 10 C.pr.pen., condamnă inculpatul AFD la pedeapsa închisorii de 9 luni, pentru săvârşirea infracţiunii de lovire sau alte violenţe, prev. de art. 193 alin. 2 C.pen. În baza art. 396 alin. 1, 2 şi 10 C.pr.pen., condamnă inculpatul AFD la pedeapsa amenzii penale în cuantum de 6.000 lei (100 zile x 60 lei suma corespunzătoare unei zile-amendă), pentru săvârşirea infracţiunii de tulburare a ordinii şi liniştii publice, prev. de art. 371 C.pen. În baza art. 38 alin. 2 C.pen., constată existenţa concursului de infracţiuni între faptele ce fac obiectul prezentei cauze. În baza art. 39 alin. 1 lit. d) C.pen., contopeşte pedepsele stabilite prin prezenta hotărâre, în sensul că aplică pedeapsa închisorii de 9 luni, la care adaugă în întregime pedeapsa amenzii penale în cuantum de 6.000 lei. Astfel, în baza art. 91 C. pen., dispune suspendarea executării pedepsei cu închisoarea sub supraveghere şi stabileşte un termen de supraveghere de 2 ani, cf. art. 92 alin. 1 C.pen., ce se va calcula de la data rămânerii definitive a prezentei hotărâri, cf. art. 92 alin. 2 C.pen. În baza art. 93 alin. (1) C.pen., obligă inculpatul ca pe durata termenului de supraveghere să respecte următoarele măsuri de supraveghere: a) să se prezinte la Serviciul de Probaţiune Constan?a, la datele fixate de acesta; b) să primească vizitele consilierului de probaţiune desemnat cu supravegherea sa; c) să anunţe, în prealabil, schimbarea locuinţei şi orice deplasare care depăşeşte 5 zile; d) să comunice schimbarea locului de muncă; e) să comunice informaţii şi documente de natură a permite controlul mijloacelor sale de existenţă. În baza art. 93 alin. (2) lit. b) C.pen., impune inculpatului să execute următoarea obligaţie: să frecventeze un program de reintegrare socială derulat de Serviciul de Probaţiune Constan?a sau organizat în colaborare cu instituţii din comunitate. În baza art. 93 alin. (3) C.pen., pe parcursul termenului de supraveghere, inculpatul va presta o muncă neremunerată în folosul comunităţii la Primăria/Consiliul Local Cumpăna sau la Complexul Muzeal de Stiinte ale Naturii Constanţa, pe o perioadă de 60 de zile. În baza art. 94 alin. 2 C.pen., supravegherea executării obligaţiilor se va realiza de către Serviciul de Probaţiune Constan?a. În baza art. 91 alin. (4) C. pen., atrage atenţia inculpatului asupra dispoziţiilor art. 96 C. pen., privind revocarea suspendării executării pedepsei sub supraveghere. Pedeapsa amenzii penale se execută, cf. RIL nr. 4/2020. În baza art. 63 alin. 1 C. pen., atrage atenţia inculpatului că neexecutarea cu rea-credinţă a amenzii penale, în tot sau în parte, se va impune înlocuirea acesteia cu un număr corespunzător de zile cu închisoare. În baza art. 19 alin. 1 C.pr.pen. corob. cu art. 1357 şi urm. C.civ., admite în parte acţiunea civilă şi obligă inculpatul la plata către partea civilă DGA a sumei de 2.000 euro, în lei la cursul de schimb valutar al BNR din ziua plăţii. În baza art. 274 alin. 1 C.pr.pen., obligă inculpatul la plata cheltuielilor judiciare în cuantum de 1.500 lei, din care 1.000 lei aferente urmăririi penale şi 500 lei aferente fazei camerei preliminare şi judecăţii. Cu drept de apel în termen de 10 zile de la comunicare. Cererea de apel se depune la Judecătoria Constanţa. Pronunţată prin punerea soluţiei la dispoziţia părţilor prin mijlocirea grefei instanţei.